Președinții PSD și PNL, Marcel Ciolacu și Nicolae Ciucă, îl prezintă miercuri, oficial, la ora 12.00, la Palatul Parlamentului, Sala "Nicolae Bălcescu", pe candidatul comun al celor două partide la Primăria Capitalei. Este vorba despre Cătălin Cîrstoiu, actualul manager al Spitalului Universitar din București.
Coordonatorii campaniei vor fi Gabriela Firea (PSD) și Sebastian Burduja (PNL), care ar fi vrut să candideze la Primăria Capitalei. Liderii celor două partide au decis, însă, că mai oportună ar fi o candidatură comună.
De asemenea, PSD și PNL vor avea candidați comuni și la primăriile de sectoare, la Consiliul General al Municipiului București (CGMB) și la consiliile locale ale sectoarelor.
(sursa: Mediafax)